sagorsarker/bangla-wikipedia huggingface dataset:
এম. চিন্নাস্বামী স্টেডিয়াম

এম. চিন্নাস্বামী স্টেডিয়াম () কর্ণাটকের বেঙ্গালুরুতে অবস্থিত ভারতের অন্যতম আন্তর্জাতিক ক্রিকেট স্টেডিয়াম। পূর্বে কর্ণাটক স্টেট ক্রিকেট অ্যাসোসিয়েশন (কেএসসিএ) নামে এটি পরিচিত ছিল। পরবর্তীতে কেএসসিএতে চার দশকেরও অধিক সময়ে জড়িত ও ১৯৭৭ থেকে ১৯৮০ মেয়াদে বিসিসিআইয়ের সভাপতি এম. চিন্নাস্বামীর প্রতি শ্রদ্ধা প্রদর্শনপূর্বক বর্তমান নামে পরিচিতি ঘটানো হয়েছে।
স্টেডিয়ামের দর্শক ধারণ সক্ষমতা ৩৬,০০০। টেস্ট, ওডিআই, প্রথম-শ্রেণীর ক্রিকেটসহ সঙ্গীত ও সাংস্কৃতিক অনুষ্ঠান নিয়মিতভাবে এখানে অনুষ্ঠিত হয়। কর্ণাটক ক্রিকেট দল ও ইন্ডিয়ান প্রিমিয়ার লিগের রয়্যাল চ্যালেঞ্জার্স ব্যাঙ্গালোর দলের প্রধান অনুশীলনী মাঠ হিসেবে এটি ব্যবহৃত হয়।
কর্ণাটক সরকারের অর্থায়ণে ১৯৬৯ সালে এর ভিত্তিপ্রস্তর স্থাপন করা হয়। ১৯৭০ সালে এর নির্মাণকার্য শুরু হয়। ১৯৭২-৭৩ মৌসুমে প্রথমবারের মতো প্রথম-শ্রেণীর ক্রিকেট খেলার আয়োজন করা হয়েছিল। ১৯৭৪-৭৫ মৌসুমে ভারত সফরে ওয়েস্ট ইন্ডিজ দলের মধ্যকার খেলায় এটি টেস্ট মর্যাদার অধিকারী হয়।
২২-২৯ নভেম্বর, ১৯৭৪ তারিখে অনুষ্ঠিত টেস্টে ক্লাইভ লয়েডের নেতৃত্বাধীন ওয়েস্ট ইন্ডিজের বিখ্যাত ব্যাটিং প্রতিভা ভিভ রিচার্ডস ও গর্ডন গ্রীনিজের অভিষেক হয়েছিল। দলটি পতৌদি'র ভারত দলকে ২৫৬ রানের ব্যবধানে পরাজিত করে। ১৯৭৬-৭৭ মৌসুমে টনি গ্রেগের ইংরেজ দলের বিপক্ষে ভারত এ মাঠে প্রথম জয়ী হয়। ৬ সেপ্টেম্বর, ১৯৮২ তারিখে মাঠে অনুষ্ঠিত প্রথম ওডিআইয়ে শ্রীলঙ্কা দল ৬ উইকেটে হারে।
এই মাঠে ২০০৮ সালে ইংলিশ ক্রিকেট দলের সফরে চতুর্থ একদিবসীয়র মাধ্যমে ভারত তাদের ৭০০তম ম্যাচটি খেলে।
ঘরোয়া দলীপ ট্রফির ২৫ তম আসরে এই মাঠে প্রথমবারের মতো আয়োজিত হয়। কৃষ্ণমাচারী শ্রীকান্ত - রজার বিন্নির দক্ষিণাচলকে হারিয়ে রবি শাস্রী - সুনীল গাভাস্কার - দিলীপ বেঙ্গসরকার এর পশ্চিমাঞ্চল ম্যাচটি জিতে যায়।
বিশ্বকাপে গ্রুপ পর্বের একটি ম্যাচ ই এ মাঠে অনুষ্ঠিত হয়। সেটা ভারত বনাম নিউজিলান্ডের ম্যাচ।
বিশ্বকাপে কোয়ার্টার ফাইনালের একটি ম্যাচ-ই একমাত্র মাঠে অনুষ্ঠিত হয়। সেটা ভারত বনাম পাকিস্তানের ম্যাচ। ১৯৯৬ সালের উইলস বিশ্বকাপ উপলক্ষে স্টেডিয়ামে প্রথম ফ্লাডলাইট প্রতিস্থাপন করা হয়। ৯ মার্চ, ১৯৯৬ তারিখে ফ্লাডলাইটের আলোয় কোয়ার্টার-ফাইনালে চীর-প্রতিদ্বন্দ্বী ভারত-পাকিস্তানের মধ্যে অনুষ্ঠিত হয়। এতে ভারত নাটকীয়ভাবে ৩৮ রানে জয়ী হয়।
বিশ্বকাপের মোট ৫টি গ্রুপ ম্যাচ এই মাঠে অনুষ্ঠিত হয়। তার মধ্যে ভারত বনাম ইংল্যান্ডের ম্যাচ গুরুত্বপূর্ণ । ম্যাচটি টাই হয়ে যায়।
এই মাঠে ক্রিস গেইল রয়্যাল চ্যালেঞ্জার্স বেঙ্গালুরুর হয়ে পুনে ওয়ারিয়র্সের বিপক্ষে টি-টুয়েন্টি এবং ক্রিকেটের যে-কোন ফরম্যাটের ইতিহাসে দ্রুততম সেঞ্চুরি। ম্যাচে তিনি অপরাজিত ১৭৫* (৬৬ বল) রান করেন।
টুর্নামেন্টের ফাইনাল ম্যাচটি এই মাঠে অনুষ্ঠিত হয়। ভালো ব্যাটিং পিচে এই খেলায় কলকাতা যেতে ও দ্বিতীয়বারের মতো আইপিএল শিরোপা পায়।
টুর্নামেন্টের মোট ৩টি গ্রুপ ম্যাচ এই মাঠে অনুষ্ঠিত হয়। তার মধ্যে বাংলাদেশ - অস্ট্রেলিয়া এবং ভারত-বাংলাদেশ ম্যাচ গুরুত্বপূর্ণ । দুটো ম্যাচ ই অত্যন্ত উত্তেজনাপূর্ণ হয়।
টুর্নামেন্টের ফাইনাল ম্যাচটি এই মাঠে অনুষ্ঠিত হয়। ভালো ব্যাটিং পিচে এই খেলায় হায়দরাবাদ জয় লাভ করে ও প্রথমবারের মতো আইপিএল শিরোপা পায়।
এখনো অব্দি ১টি অএশীয় দেশ ভারতের বিরুদ্ধে এই মাঠে খেলেছে (ইংল্যান্ড) । তারা জয় পায়নি।
মনজুর হোসেন

প্রফেসর ড. এম. মনজুর হোসেন বাংলাদেশের একজন খ্যাতনামা বিজ্ঞানী ও গবেষক। বাংলাদেশে স্ট্রবেরি চাষের উদ্ভাবক হিসেবে তিনি বেশি পরিচিত। তিনি সোমা ক্লোনাল ভেরিয়েশন প্রযুক্তির সাহায্যে বাংলাদেশে চাষ উপযোগী করে রাবি-১, রাবি-২, রাবি-৩ নামে তিনটি জাত উদ্ভাবন করেন। রাজশাহী বিশ্ববিদ্যালয়ের ইনস্টিটিউট অব বায়োলজিক্যাল সায়েন্স (আইবিএসসি) এর বর্তমান পরিচালক হিসেবে কর্মরত আছেন।
১৯৫৭ সালের ১৫ জানুয়ারি উত্তরের অন্যতম জেলা নাটোরের সিংড়ায় জন্মগ্রহণ করেন প্রফেসর ড. এম. মনজুর হোসেন। তার স্ত্রী মোসাঃ নাসিমা ইয়াসমিন চৌধুরী রাজশাহী কলেজ এর প্রাণিবিদ্যা বিভাগে সহযোগী অধ্যাপক হিসেবে কর্মরত আছেন। ব্যক্তিগত জীবনে তিনি দুই কন্যা সন্তানের জনক।
১৯৮৩ সালে রাজশাহী বিশ্ববিদ্যালয়ে উদ্ভিদবিদ্যা বিভাগে প্রভাষক হিসেবে যোগদান করেন। বর্তমানে তিনি এই বিশ্ববিদ্যালয়ের ইনস্টিটিউট অব বায়োলজিক্যাল সায়েন্স অর্থাৎ জীব বিজ্ঞান বিভাগের (আইবিএস) পরিচালক। এছাড়া বর্তমানে উদ্ভিদ বিদ্যা বিভাগের উদ্ভিদ প্রজনন ও জিন প্রকৌশল গবেষণাগারে গবেষণা কর্মে নিয়োজিত রয়েছেন।
তার গবেষণা কর্মের মধ্যে বাংলাদেশে চাষ উপযোগী স্ট্রবেরীর জাত উদ্ভবন সবচাইতে বেশি উল্লেখযোগ্য। ২০০৭ সালে দেশে প্রথম টকটকে লাল রঙের লোভনীয় ফল স্ট্রবেরি চাষের উদ্ভাবন করেন এম মনজুর হোসেন। তিনি রাবি-১, রাবি-২ ও রাবি-৩ নামে স্ট্রবেরির জাত আবিষ্কার করে কৃষকের মাঝে ছড়িয়ে দেন। তবে সবচেয়ে লাভজনক হচ্ছে রাবি-২ জাতটি। এম মনজুর হোসেন ১৯৯৬ সালে দেশে প্রথম টিস্যু কালচারের মাধ্যমে আলুবীজ উৎপাদন করেন। রাজশাহীর পদ্মা আবাসিক এলাকার একটি বাড়িতে কম খরচের প্রযুক্তিতে রেইনবো টিস্যু কালচার নামে ল্যাব স্থাপন করে তিনি টিস্যু কালচারের মাধ্যমে রোগমুক্ত আলুবীজ বাণিজ্যিকভাবে উৎপাদন করেন। ২০১৫ সালে তিনি মাত্র ১৪ লাখ টাকা ব্যয়ে রাজশাহী নগরের নামোভদ্রা এলাকায় ৩০০ টন ধারণক্ষমতার হিমাগার তৈরি করেন যা বেশ আলোড়ন সৃষ্টি করে। প্রচলিত পদ্ধতিতে এ ধরনের একটি হিমাগার তৈরিতে প্রায় আড়াই কোটি টাকা প্রয়োজন। এতে অর্থায়ন করেছে বাংলাদেশ ব্যাংক।
টোকাইদের পড়াশোনার কথা মাথায় রেখে এম মনজুর হোসেন ১৯৯৬ সালে রাজশাহী নগরীর দেওয়ানপাড়ায় আলো আশা স্কুল প্রতিষ্ঠা করেন। এখন এই বিদ্যালয়ে টোকাইদের পাশাপাশি ৪০০ শিশু প্রথম থেকে শুরু করে দশম শ্রেণী পর্যন্ত পড়াশোনা করে। এছাড়াও তার গবেষণা কার্যক্রম নিয়ে তিনি আলো-আশা এগ্রোটেক ব্লগ নামে একটি কৃষি তথ্যভিত্তিক ব্লগ পরিচালনা করেন।
ড. এম. মনজুর হোসেন ইতোমধ্যে মহাত্মা গান্ধী শামীত্ম পুরস্কার পেয়েছেন। তিনি বাংলাদেশে সাধারণ কৃষকদের উন্নয়নে মাঠ পর্যায়ে টেকসই প্রযুক্তি উদ্ভাবন, স্ট্রবেরির জাত উদ্ভাবন, টিস্যু কালচারের বীজ আলু ও জাবেরা ফুলের চারা তৈরি এবং কৃষি গবেষণায় বিশেষ অবদান রাখার জন্য এ পুরস্কার লাভ করেন। এছাড়া ড. মনজুর হোসেন ১৯৯৫ সালে পিএইচডি গবেষণার কৃতিত্ব স্বরূপ স্বর্ণপদক অর্জন করেছেন। তিনি ১৯৯৫ সালে আমেরিকান সরপটিমিস্ট ইন্টারন্যাশনাল অ্যাওয়ার্ড ও ১৯৯৫ সালে কৃতিত্বের সঙ্গে জাপান ইয়াগামাতা বিশ্ববিদ্যালয় থেকে উচ্চতর ডিগ্রি গ্রহণ করায় গোল্ড মেডেল, ২০০২ সালে ইংল্যান্ডে কমনওয়েলথ ফেলো, ২০১১ সালে হেলেন কেলার গোল্ড মেডেলসহ অর্ধ শতাধিক সম্মাননা ও পুরস্কার পান। দেশি-বিদেশি জার্নালে বর্তমানে তার দু’শতাধিক গবেষণা প্রকাশনা রয়েছে। তার অধীনে এখন পর্যন্ত ২৭ জন পিএইচডি ও ৯ জন শিক্ষার্থী এমফিল গবেষণা করেছেন।
কি করে তোকে বলবো

কি করে তোকে বলবো ভারতীয় বাংলা চলচ্চিত্র। এই ছবিটি পরিচালনা করেছেন রবি কিনাগী। এতে অভিনয় করেছেন অঙ্কুশ হাজরা মিমি চক্রবর্তী প্রমুখ। চলচ্চিত্রটি কন্নড় ভাষার সিনেমা "মিলানা" এর পুনঃনির্মাণ।
এখানে আকাশ (অঙ্কুশ) প্রিয়া নামের এক মেয়েকে ভালবাসত। কিন্তু মেয়েটি পরে কোনো এক কারণে পুলিশের কাছে আকাশের বিরুদ্ধে কমপ্লেন করে।। কিন্তু আকাশ মেয়েটিকে ছাড়তে পারেনি। সম্পর্ক শেষ হয়ে গিয়েছিল। আকাশের মা বাবা চেয়েছিল আকাশের বিয়ে দিতে।কিন্তু আকাশ রাজি ছিল না।
ইছামতি নদী (বগুড়া)

ইছামতি নদী বাংলাদেশের উত্তর-পশ্চিমাঞ্চলের বগুড়া জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০।
ইছামতি নদীটি বগুড়া জেলার বগুড়া সদর উপজেলার লাহিড়ীপাড়া ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা পীরগাছা হয়ে একই জেলার গাবতলী উপজেলার বালিয়াদিঘী ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। ভাঙনের কারণে নদী যেমন প্রশস্ত হচ্ছে, তেমনি পলির প্রভাবে নদীর তলদেশ ভরাট হয়ে যাচ্ছে। শুধু বর্ষা মৌসুমে এ নদীতে সীমিত পরিসরে নৌযান চলাচল করে।
ইছামতি নদী (বগুড়া-সিরাজগঞ্জ)

ইছামতি নদী বাংলাদেশের উত্তর-পশ্চিমাঞ্চলের বগুড়া ও সিরাজগঞ্জ জেলার একটি নদী। নদীটির দৈর্ঘ্য ৭৪ কিলোমিটার, গড় প্রস্থ ৬৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১১।
ইছামতি নদীটি বগুড়া জেলার সারিয়াকান্দি উপজেলার ভেলাবাড়ি ইউনিয়নে প্রবহমান বাঙালি নদী হতে উৎপত্তি লাভ করেছে। অতঃপর এই নদীর জলধারা সিরাজগঞ্জ জেলার রায়গঞ্জ উপজেলার নলকা ইউনিয়ন পর্যন্ত প্রবাহিত হয়ে বাঙালি নদীতেই নিপতিত হয়েছে। এই নদীটি বাঙালি নদীর প্রায় সমান্তরালে উত্তর-দক্ষিণ দিকে প্রবাহিত হয়েছে। উৎসস্থান পলি পড়ে ভরাট হয়ে যাওয়ায় শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীটিতে বন্যা দেখা যায়।
ইছামতি নদী (মুন্সীগঞ্জ)

ইছামতি নদী বাংলাদেশের উত্তর-কেন্দ্রীয় অঞ্চলের ঢাকা ও মুন্সীগঞ্জ জেলার মাঝ দিয়ে প্রবাহিত একটি নদী। নদীটির দৈর্ঘ্য ১০০ কিলোমিটার। ইছামতি নদীর গড় প্রস্থ ১৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" নদীটিকে ইছামতি নদী (সিরাজদিখান) হিসেবে উল্লেখ করেছে এবং নদীটির প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৫।
ইছামতি নদীটি মানিকগঞ্জ জেলার মানিকগঞ্জ সদর উপজেলার হাটিপাড়া ইউনিয়ন হতে উৎপত্তি লাভ করেছে। অতঃপর এই নদীর জলধারা নারায়ণগঞ্জ জেলার নারায়ণগঞ্জ সদর জেলার বক্তাবলী ইউনিয়নে দুটি ধারায় বিভক্ত হয়ে আলীরটেক ইউনিয়ন পর্যন্ত প্রবাহিত হয়ে ধলেশ্বরী নদীতে নিপতিত হয়েছে। বারোমাসি প্রকৃতির এই নদীতে সারাবছর পানিপ্রবাহ থাকে। নদীটি জোয়ারভাটা প্রভাবিত।
ইছামতি নদী (রাঙ্গামাটি)

ইছামতি নদী বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০১।
ইছামতি নদীটি রাঙ্গামাটি জেলার কাউখালী উপজেলার ঘাগড়া ইউনিয়নের পাহাড়ি এলাকা হতে উৎপত্তি লাভ করেছে। অতঃপর এই নদীর জলধারা চট্টগ্রাম জেলার রাঙ্গুনিয়া উপজেলার মরিয়মনগর ইউনিয়ন পর্যন্ত প্রবাহিত হয়ে কর্ণফুলী নদীতে নিপতিত হয়েছে। রাজানগর, পারুয়া, হোসনাবাদ, রাঙ্গুনিয়া ইউনিয়ন দিয়ে প্রবাহকালে বেশ কয়েকটি ছোট খাল ও ছড়া এই নদীর সঙ্গে মিলিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়।
ইরামতি নদী

ইরামতি নদী বাংলাদেশের উত্তর-পশ্চিমাঞ্চলের বগুড়া ও নওগাঁ জেলার একটি নদী। নদীটির দৈর্ঘ্য ৫৮ কিলোমিটার, গড় প্রস্থ ২৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইরামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৩।
ইরামতি নদীটি বগুড়া জেলার দুপচাঁচিয়া উপজেলার চামরুল ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা নওগাঁ নওগাঁ জেলার আত্রাই উপজেলার পঞ্চপুর ইউনিয়ন পর্যন্ত প্রবাহিত হয়ে আত্রাই নদীতে (নওগাঁ-নাটোর) নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীটিতে বন্যা দেখা যায়। কিন্তু শুকনো মৌসুমে নদীটি শুকিয়ে যায়।
পয়েন্টিং ডিভাইস

একটি পয়েন্টিং ডিভাইস হল এমন একটি ইনপুট ব্যবস্থা (বিশেষ করে মানুষের জন্য) যার মাধ্যমে একজন ব্যবহারকারী নিরবিচ্ছিন্নভাবে এবং বহুমাত্রায় কম্পিউটারে ডেটা ইনপুট করতে সমর্থ হয়। ক্যাড ব্যবস্থায় এবং চিত্রভিত্তিক ব্যবহারকারী ইন্টারফেসের মাধ্যমে একজন ব্যবহারকারী কম্পিউটারে ডেটা প্রদান ও নিয়ন্ত্রণ করে বাস্তবিক যন্ত্র এবং হাতের নাড়াচাড়ার মাধ্যমে যেমন মাউস বা এই জাতীয় ইনপুট ডিভাইস দিয়ে যেগুলো একটি টেবিলের উপরিভাগে রেখে ব্যবহার করা হয় ও মাউসের ক্লিক সুইচের ব্যবহার করা হয়। বাস্তবিক যন্ত্রের নাড়াচাড়া, সুইচের ব্যবহার প্রদর্শনী যন্ত্রে দেখা যায় একটি পয়েন্টার বা নির্দেশক বা কার্সরের মাধ্যমে যা কিনা বাস্তবিক যন্ত্রে কৃত কর্মের দৃষ্টিগাহ্য পরিবর্তন দেখায়। যন্ত্রে সাধারণ নাড়াচাড়ার/ইঙ্গিতের মধ্যে রয়েছে নির্দেশ এবং ক্লিক, ড্রাগ করা এবং ড্রপ করা।
অনেক ধরনের পয়েন্টিং ডিভাইস থাকলেও, সবচেয়ে সাধারণ পয়েন্টিং ডিভাইস হল মাউস। যে যন্ত্র কার্সরকে নিয়ন্ত্রণ করে তাকে পয়েন্টিং ডিভাইসের দিক থেকে সাধারণ অর্থে মাউস বলেই চিহ্ণিত করা হয়। বেশিরভাগ পয়েন্টিং যন্ত্রে ব্যবহৃত হয় ফিটস ল/ ফিটস সূত্র যার মাধ্যমে একজন লোকের একটি নির্দেশিত লক্ষ্যবস্তুতে পৌছাতে কত সময় লাগে এবং লক্ষ্যবস্তুটি কত দূরে ও কতটুকু চওড়া তার অনুপাত মাপা হয়। সোজা কথায় একটি লক্ষ্যবস্তুতে পৌছাতে ব্যবহারকারীর কত গতি লাগবে তা নির্ধারনে এটি ব্যবহৃত হয়।
হাসান সালামা

হাসান সালামা (, ) (১৯১২–১৯৪৮) ছিলেন ফিলিস্তিনের জাইশ আল-জিহাদ আল-মুকাদ্দাসের কমান্ডার। আবদুল কাদির আল-হুসাইনিও এই দলের কমান্ডার ছিলেন।
হাসান সালামা উসমানীয় শাসনামলে ফিলিস্তিনের কুলা গ্রামে জন্মগ্রহণ করেন। ব্রিটিশ এবং ইহুদি অশুভ গোষ্ঠীর বিরুদ্ধে লড়াই করা সশস্ত্র আরব নেতাদের মধ্যে তিনি অন্যতম। ১৯৩৩ সালের ফিলিস্তিন দাঙ্গার সময় তিনি জাফা বিক্ষোভে অংশ নিয়েছিলেন। ১৯৩৬-৩৯ সালে সংঘটিত আরব বিদ্রোহে তিনি অন্যতম নেতা ছিলেন।
১৯৩৬ সালে বিদ্রোহের সূচনার সময় তাকে লুদ-রামলা-জাফা অঞ্চলের দায়িত্ব দেয়া হয়। তিনি ব্রিটিশ ও ইশুভের বিরুদ্ধে কয়েকটি সফল সামরিক অপারেশনের পরিকল্পনা ও নেতৃত্ব দিয়েছিলেন। এসকল অপারেশনের মধ্যে ছিল রেলপথ উড়িয়ে দেয়া, বৈদ্যুতিক খুটি তুলে ফেলা, যোগাযোগ ব্যবস্থার ধ্বংসসাধন এবং ইশুভের বাগানগুলো আগুনে পুড়িয়ে দেয়া। ১৯৩৮ সালে লুদ-হাইফা রেল উড়িয়ে দেয়ার সময় তিনি আহত হন।
ফিলিস্তিনে আরব বিদ্রোহের পর হাসান লেবানন ও সিরিয়া যান এবং ইরাকে জেরুজালেমের মুফতি মুহাম্মদ আমিন আল-হুসাইনির সাথে যোগ দেন। ইরাকে তিনি সামরিক কলেজে ট্যাঙ্ক কমান্ডারের কোর্সে অংশ নেন। তিনি রশিদ আলি আল-কাইলানিকে সমর্থন দেন এবং ১৬৫জন ফিলিস্তিনি যোদ্ধার একটি দলকে নেতৃত্ব দেন। তিনি রশিদ আলির অভ্যুত্থান এবং ইঙ্গ-ইরাকি যুদ্ধে অংশ নিয়েছিলেন। <ref name = "Mitchell, Israel/Palestine"> "Israel/Palestine and the Politics of a Two-State Solution" by Thomas G. Mitchell, (London: McFarland & Co., Inc.; 2013) p. 136</ref> ১৯৪১ সালে অক্ষশক্তিপন্থি রশিদ আলির সরকারকে ব্রিটিশরা ক্ষমতাচ্যুত করে। অ্যাডলফ হিটলার ও মুফতি আল-হুসাইনির বৈঠকের সময় মুফতি সামরিক প্রশিক্ষণের জন্য হাসান সালামা ও অন্যান্য আরব যোদ্ধাদের জার্মানি নিয়ে আসতে সক্ষম হন। হাসান জার্মানদের কাছে প্যারাট্রুপার হিসেবে প্রশিক্ষণ নেন।
অপারেশন আটলাসে হাসান সালামা ওয়াফেন এসএস বাহিনীর বিশেষ কমান্ডো ইউনিটের একজন সদস্য ছিলেন। ১৯৪৪ সালের ৬ অক্টোবর রাতে হাসান সালামা এবং আরো চারজন কমান্ডো জার্মান হেইনকেল হেস ৩ বিমান থেকে ম্যান্ডেটরি প্যালেস্টাইনের জেরিকো অঞ্চলে অবতরণ করে। তাদের সাথে বিষ্ফোরক, সাবমেশিনগান, ডাইনামাইট, রেডিও যন্ত্রপাতি, ৫,০০০ পাউন্ড স্টারলিং ছিল বলে জানা যায়। সালামা ও একজন জার্মান গ্রেপ্তার এড়াতে সক্ষম হন। তিনি কুলায় আশ্রয় নেন এবং এখানে একজন চিকিৎসক তার ক্ষতিগ্রস্ত পায়ের চিকিৎসা করেন। স্থানীয় ফিলিস্তিনি আরব প্রতিরোধযোদ্ধাদেরকে রসদ ও অস্ত্র সরবরাহ করা এবং ইহুদি লক্ষ্যবস্তুগুলোতে আক্রমণের নির্দেশনা দেয়া এই মিশনের উদ্দেশ্য ছিল।
১৯৪৭ সালে জাইশ আল-জিহাদ আল-মুকাদ্দাসের সেকেন্ড-ইন-কমান্ড হন। ১৯৪৭-৪৮ সালের গৃহযুদ্ধে ফিলিস্তিনি আরবদের এই অনিয়মিত বাহিনী গ্র্যান্ড মুফতি আল-হুসাইনিকে সহায়তা করেছে। এই বাহিনীকে আবদুল কাদির আল-হুসাইনির ব্যক্তিগত বাহিনী বলা হত। মাঠপর্যায়ের কমান্ড সংগঠিত করার জন্য ১৯৪৮ সালের ৫ ফেব্রুয়ারি দামেস্ক অনুষ্ঠিত বৈঠকে সালামাকে লিডিয়া জেলার দায়িত্ব দেয়া হয়। তিনি জাফা, উপকূলীয় সমভূমি, রামলা ও লুদে বাহিনীর নেতৃত্ব দেন।
সালামা ফিলিস্তিন আরব পার্টির সদস্য ছিলেন।
১৯৪৮ সালের ২ জুন রাস আল-আইনের যুদ্ধে হাসান সালামা ইসরায়েলি প্রতিরক্ষা বাহিনীর হাতে নিহত হন।
গ্রাফিক্স ট্যাবলেট

গ্রাফিক্স ট্যাবলেট (যাকে ডিজিটাইজার বা ডিজিটাল ড্রয়িং ট্যাবলেট বা পেন ট্যাবলেট বা ডিজিটাল আর্ট বোর্ড নামেও ডাকা হয়) হল এমন একটি কম্পিউটার ইনপুট ডিভাইস যা ব্যবহারকারীর হাতে আকা ছবি, এ্যানিমেশন এবং গ্রাফিক্সকে বিশেষ কলম সদৃশ স্টাইলাস দিয়ে আকাঁর সুবিধা দেয়। বাস্তবে কোন ব্যক্তি যেমন কাগজে কলম, তুলি, পেন্সিল বা এই ধরনের সামগ্রী দিয়ে ছবি আকে ঠিক তেমনি গ্রাফিক্স ট্যাবলেটে তা আকা হয়। এই সমস্ত ট্যাবলেট দিয়ে হাতে লিখা স্বাক্ষর বা ডেটা ইনপুট হিসেবে কম্পিউটারে দেয়া সম্ভব হয়। এটি দিয়ে কোন ছবিকে একটি কাগজ হতে ট্রেস করা যায় যা ট্যাবলেটের উপরিভাগে ঠিকভাবে রাখলেই শুধুমাত্র সম্ভব। এই পদ্ধতিতে ডেটা কম্পিউটারের ইনপুট করা বা ধারণ করাকে ডিজিটাইজিং বলে।
যন্ত্রটিতে একটি সমতল বর্গাকার উপরিভাগ থাকে যাতে ব্যবহারকারীরা আকতে পারেন বা ট্রেস করতে পারেন স্টাইলাস পেন দ্বারা বা কলমের সদৃশ কোন যন্ত্র দ্বারা যা স্টাইলাসের মত কাজ করে। অঙ্কিত ছবিটি কম্পিউটারের মনিটরে দেখা যায়, যদিও বর্তমানে কিছু গ্রাফিক্স ট্যাবলেটে এলসিডি মনিটর যোগ করা আছে যাতে ব্যবহারকারী বাস্তবতার স্বাদ পেতে পারেন বা সহজে ব্যবহার করতে পারেন।
কিছু ট্যাবলেট মাউসের পরিবর্তে প্রাথমিক পয়েন্টিং বা নির্দেশক এবং নেভিগেশন যন্ত্র হিসেবে ডেস্কটপ কম্পিউটারে ব্যবহৃত হয়।
জয়স্টিক

একটি জয়স্টিক হল একটি ইনপুট ডিভাইস যাতে একটি স্টিক বা লাঠি সদৃশ বস্তু যন্ত্রের উপরিভাগে বসানো থাকে যা দিয়ে বিভিন্ন কোন বা অভিমুখে এর দ্বারা নিয়ন্ত্রিত কোন যন্ত্রকে পরিচালনা করা যায়। জয়স্টিককে নিয়ন্ত্রক কলাম নামেও ডাকা হয় যা প্রায় সমস্ত সামরিক ও বেসামরিক বিমানের ককপিটে ব্যবহার করা হয়। এগুলো পাশ্ব স্টিক বা কেন্দ্রীয় স্টিক হিসেবে ব্যবহৃত হয়। এগুলোর আবার কিছু বাড়তি সুইচ থাকে যা বিমান পরিচালনায় সহায়তা করে থাকে।
জয়স্টিক প্রায়শই ভিডিও গেম নিয়ন্ত্রণ ও পরিচালনায় ব্যবহৃত হয় এবং সাধারণত এক বা একাধিক চাপ দেয়া যায় এমন বাটন হিসেবে থাকে। এই সব বাটনে চাপ দিলে কি ফলাফল হবে তা কম্পিউটার বুঝতে পারে। এই জয়স্টিকের অন্য একটি জনপ্রিয় রূপ হল আধুনিক ভিডিও গেম কনসোলে ব্যবহৃত এ্যানালগ স্টিক। জয়স্টিক অনেক যন্ত্রে ব্যবহৃত হয় যেমন ক্রেন, ট্রাক, জলের তলার মানুষবিহিন যানবাহন, হুইলচেয়ার, নিরাপত্তা ক্যামেরা এবং ঘাস কাটার যন্ত্র ইত্যাদি। মোবাইল ফোনে জয়স্টিকের ক্ষুদ্রতম সংস্করণ দেখা যায়।
সিলভার সালফাডায়াজিন

সিলভার সালফাডায়াজিন () হচ্ছে একটি টপিক্যাল অ্যান্টিবায়োটিক পোড়ার ক্ষত চিকিৎসায় ব্যবহৃত হলেও এক্ষত্রে এর কার্যকারিতার প্রমাণ খুব কম। এমনকি এই ওষুধ ব্যবহারে ক্ষত সারতে দেরি হতে পারে বলে কক্রেন রিভিউ-এ মতামত প্রকাশ করা হয়েছে। এই ওষুধটি ক্রিম বা জলীয় সাসপেনশন হিসাবে সরবরাহ করা হয়।
এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে। 
পোড়ার ক্ষতে ব্যাকটেরিয়ার উপনিবেশ ও সংক্রমণ প্রতিরোধক হিসাবে দেহের বহিরাংশে ব্যবহৃত হয়। এ ছাড়া পোড়ার ক্ষত ব্যতীত অন্য নির্দিষ্ট ক্ষতে জীবাণুরোধী হিসাবে ব্যবহৃত হতে পারে। তবে পোড়ার ক্ষতে এর কার্যকারিতা নিয়ে সন্দেহ আছে। এমনকি এই ওষুধ ব্যবহারে ক্ষত সারতে দেরি হতে পারে বলে কক্রেন রিভিউ-এ মতামত প্রকাশ করা হয়েছে।
এইজন্য এটি ব্যবহারে এখন আর তেমন উৎসাহিত করা হয় না।
ত্বকের নেক্রোসিস, ইরাইথিমা মাল্টিফর্ম, ত্বকের রং পরিবর্তিত হওয়া, জ্বলার অনুভূতি, ফুসকুড়ি, আন্তঃকোষীয় নেফ্রাইটিস, লিউকোপেনিয়া প্রভৃতি হতে পারে।
সিলভার সালফাডায়াজিন এর সাথে এনজাইম্যাটিক ডেব্রিডং এজেন্ট, ওরাল হাইপোগ্লাইসেমিক ওষুধ, সিমিটিডিন, ফেনিটোইন এর মিথষ্ক্রিয়া হতে পারে।
এন৫০৯ (বাংলাদেশ)

জাতীয় মহাসড়ক ৫০৯ বা এন৫০৯ হল বাংলাদেশের রংপুর বিভাগের লালমনিরহাট জেলায় অবস্থিত একটি জাতীয় মহাসড়ক। এ মহাসড়কটি বুড়িমারী স্থল বন্দরকে এন৫০৬-এর সাথে সংযুক্ত করেছে। রাস্তাটির দক্ষিণ প্রান্ত লালমনিরহাট শহরের উত্তরে বড়বাড়ী নামক স্থানে এন৫০৬-এ এবং উত্তর প্রান্ত পাটগ্রাম সদরের উত্তরে বুড়িমারী স্থল বন্দরের জিরো পয়েন্টে অবস্থিত।
এন৫০৯ লালমনিরহাট শহরের প্রায় ১০ কিলোমিটার উত্তরে বড়বাড়ী ইউনিয়নের বড়বাড়ী বাজারের দক্ষিণে এন৫০৬-এর একটি সংযোগস্থল থেকে শুরু হয়েছে। এরপর রাস্তাটি পশ্চিমমুখি হয়ে কিছু দুর এগিয়ে গিয়ে মহেন্দ্রনগরের নিকটে উত্তর পশ্চিম দিকে বাক নিয়ে রংপুর লালমনিরহাট রেল লাইনকে ছেদ করেছে। এরপর রাস্তাটি আরও কয়েকটি বাক নিয়ে লালমনিরহাট শহরের জেড৫৯০৬-এর সাথে সংযোগস্থাপন করেছে।
সম্পূর্ণ রাস্তাটি লালমনিরহাট জেলায় অবস্থিত।
সাঁওতালডিহি তাপবিদ্যুৎ কেন্দ্র

সাঁওতালডিহি তাপবিদ্যুৎ কেন্দ্র হ'ল পশ্চিমবঙ্গের পুরুলিয়া জেলার পারা অঞ্চলে অবস্থিত একটি বৃহৎ তাপবিদ্যুৎ কেন্দ্র। এটি জানুয়ারী ১, ১৯৭৪ সালে উদ্বোধন করা হয়। এই বিদ্যুৎকেন্দ্রের উৎপাদন ক্ষমতা ৫০০ মেগাওয়াট। বিদ্যুৎ কেন্দ্রের কয়লা আনা হয় ঝাড়খণ্ড রাজ্যের ঝরিয়া ও বর্ধমান জেলার রানিগঞ্জ কয়লা খনি থেকে। এই বিদ্যুৎ কেন্দ্রে জলের যোগান দেয় দামদার নদ। তাপবিদ্যুৎ কেন্দ্রটি পশ্চিমবঙ্গ বিদ্যুৎ উন্নয়ন নিগম লিমিটেড এর অধীনস্থ।
সাঁওতালডিহি তাপবিদ্যুৎ কেন্দ্র (প্রথম পর্যায়) ১৯৭৪ সালে যাত্রা শুরু করে। এই সময়ে বিদ্যুৎ কেন্দ্রে ৪ টি ইউনিট স্থান করা হয়। প্রতিটি ইউনিটের উৎপাদন ক্ষমতা ছিল ১২০ মেগাওয়াট এবং মোট উৎপাদন ক্ষমতা ছিল ৪৮০ মেগাওয়াট। কিন্তু ২০০৯-২০১০ সালে ৪ টি ইউনিট স্থায়ী ভাবে বন্ধ করে দেওয়া হয়। একইসাথে ২৫০ মেগাওয়াট ক্ষমতার ২ টি ইউনিট সংযোজন কাজ ২০০৪ সালে শুরু হয় এবং বিএইচএল দ্বারা ২০১১ সালে কাজটি সম্পন্ন হয়। ২০১১ সালে বিদ্যুৎ কেন্দ্রে ২৫০ মেগাওয়াট ক্ষমতার ২ টি ইউনিট চালু করা হয়। ২০১১ সাল থেকে বিদ্যুৎ কেন্দ্রের মোট বিদ্যুৎ উৎপাদন ক্ষমতা হল ৫০০ মেগাওয়াট।
অশিক্ষিত (চলচ্চিত্র)

অশিক্ষিত ১৯৭৮ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন আজিজুর রহমান এবং কাহিনী লিখেছেন প্রখ্যাত সঙ্গীত পরিচালক সত্য সাহা। এতে শ্রেষ্ঠাংশে অভিনয় করেন রাজ্জাক, অঞ্জনা রহমান, সুমন, রোজী সামাদ, এটিএম শামসুজ্জামান প্রমুখ। ছায়াছবিটি বাণিজ্যিক সফলতার পাশাপাশি সমালোচকদের প্রশংসাও কুড়ায়।
গ্রামের চৌকিদার রহমত (রাজ্জাক) লেখাপড়া জানে না। অশিক্ষিত রহমতকে লেখাপড়া শেখায় গ্রামের দরিদ্র অনাথ বালক মানিক। রহমত নাম দস্তখত করা শেখে তার কাছে। দুর্নীতিবাজ আড়তদারের অপরাধ দেখে ফেলায় খুন হয় মানিক। তার খুনের সাক্ষী হয় রহমত এবং তার সাক্ষ্যে শাস্তি হয় অপরাধীর। সাক্ষীর দরখাস্তে নিজ হাতে নাম সই করে রহমত।
"অশিক্ষিত" চলচ্চিত্রের সঙ্গীত পরিচালনা করেছেন সত্য সাহা। গানের কথা লিখেছেন গাজী মাজহারুল আনোয়ার। গানে কণ্ঠ দিয়েছেন খন্দকার ফারুক আহমদ, শাম্মী আখতার, সুবীর নন্দী, রমলা সাহা, ও ফেরদৌস ওয়াহিদ। এ চলচ্চিত্রের সুবীর নন্দীর কণ্ঠে "মাস্টার সাব আমি নাম দস্তখত" এবং শাম্মি আখতার ও খন্দকার ফারুক আহমদের কণ্ঠে "ঢাকা শহর আইসা আমার" গান দুটি বেশ জনপ্রিয়তা লাভ করে।
রাজ্জাক রহমত চরিত্রে একজন অশিক্ষিত মানুষের শিক্ষিত হওয়ার যে প্রাণান্ত প্রচেষ্টা তা যথাযথভাবে ফুটিয়ে তোলার জন্য শ্রেষ্ঠ অভিনেতা হিসেবে জাতীয় চলচ্চিত্র পুরস্কার লাভ করেন। পাশাপাশি সুমন শ্রেষ্ঠ শিশুশিল্পী হিসেবে জাতীয় চলচ্চিত্র পুরস্কার লাভ করেন।
জাতীয় চলচ্চিত্র পুরস্কার
হেরা গুহা

হেরা ( ') বা হেরা গুহা ( ') সৌদি আরবের মক্কায় জাবালে নূর পর্বতে অবস্থিত একটি গুহা।
সর্বপ্রথম কুরআন অবতীর্ণ হওয়ার স্থান হিসেবে এই গুহা প্রসিদ্ধ। ইসলাম অনুযায়ী শবে কদরে আল্লাহর তরফ থেকে ফেরেশতা জিব্রাইল আলাইহি ওয়াসাল্লাম এই গুহায় সর্বপ্রথম মুহাম্মাদ সাল্লাল্লাহু আলাইহি ওয়াসাল্লাম এর কাছে কুরআনের বাণী নিয়ে এসেছিলেন।
ইসলাম পূর্ব যুগে হেরা গুহা তেমন গুরুত্বপূর্ণ ছিল না। এর নাম এসেছে "হিরা" (রত্ন) থেকে। ১৭৫০টি ধাপ অতিক্রম করে এই গুহায় পৌঁছানো যায়। এটি লম্বায় প্রায় এবং প্রস্থে । এটি সমুদ্রপৃষ্ঠ থেকে উচ্চতায় অবস্থিত। "হজ্জ" (তীর্থযাত্রা) -এর সময়, আনুমানিক পাঁচ হাজার দর্শনার্থী প্রতিদিন এই গুহায় আরোহণ করেন। এই স্থানেই লাইলাতুল কদর (শবে কদর) -এর রাতে, ফেরেশতা জিব্রাইল (গ্যাব্রিয়েল) -এর মাধ্যমে, মহানবী হযরত মুহাম্মদ (সাঃ) -এর উপর কোরআনের প্রথম ওহী নাজিল হয়েছিল বলে বিশ্বাস করা হয়। অধিকাংশ মুসলমান এই গুহা পরিদর্শনকে হজ্জের অবিচ্ছেদ্য অংশ বলে মনে করেন না। তবুও অনেকে ব্যক্তিগত আগ্রহ এবং আধ্যাত্মিকতার টানে এখানে আসেন। যদিও কেউ কেউ এটিকে উপাসনালয় বলে মনে করেন, এই ধারণাটি ইসলামী রীতিনীতির সালাফি ব্যাখ্যার সাথে সাংঘর্ষিক। "আস-সিরাহ আন-নববিয়্যাহ" (নবীর জীবনী) -তে এই গুহাটি গুরুত্বপূর্ণ ভূমিকা পালন করে, তবুও মক্কার মসজিদুল হারাম -এর মতো অন্যান্য স্থানের মতো এটিকে পবিত্র বলে মনে করা হয় না। তাই ইসলাম -এর অধিকাংশ ব্যাখ্যা অনুসারে, এখানে নামাজ পড়ার জন্য মক্কার অন্য যেকোনো স্থানে নামাজ পড়ার মতোই সওয়াব পাওয়া যায়।
মহানবী (সাঃ) -এর উপর প্রথম ওহী নাজিলের পূর্বে, তিনি আধ্যাত্মিক স্বপ্ন দেখতেন। এই স্বপ্নগুলোতে এমন সব ইঙ্গিত ছিল যে তাঁর নবুয়ত শুরু হয়েছে এবং মক্কার পাথরগুলো তাঁকে "সালাম" দিয়ে অভ্যর্থনা জানাবে। এই স্বপ্নগুলো ছয় মাস ধরে চলেছিল।
একাকিত্বের ক্রমবর্ধমান প্রয়োজনের তাগিদে মহানবী (সাঃ) মক্কার পার্শ্ববর্তী পাথুরে পাহাড়ে নির্জনতা এবং ধ্যান (মুরাকাবা) করার জন্য স্থান খুঁজছিলেন। তিনি প্রতি বছর এক মাসের জন্য এই গুহায় নির্জনতা (তাহান্নুছ) অবলম্বন করতেন। তিনি রসদ নিয়ে যেতেন এবং তাঁর কাছে আগত দরিদ্রদের খাওয়াতেন। রসদের জন্য বাড়িতে ফিরে যাওয়ার আগে, তিনি কাবা ঘর সাতবার প্রদক্ষিণ করতেন।
হরি কিষণ

হরি কিষণ () (১৯০৮ - ৬ জুন ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। পাঞ্জাব বিশ্ববিদ্যালয়ের সমাবর্তন সভায় গভর্নরের উপর গুলি করার জন্য ১৯৩১ সনের ৯ জুন তার ফাঁসি হয়।
২০১৮ এশিয়া কাপ

২০১৮ এশিয়া কাপ (উনিমনি এশিয়া কাপ নামেও পরিচিত) হল একটি একদিনের আন্তর্জাতিক ক্রিকেট প্রতিযোগিতা যা ২০১৮ সালের সেপ্টেম্বরে সংযুক্ত আমিরাতে অনুষ্ঠিত হয়। এটি এশিয়া কাপের ১৪ তম আসর ও এটি সংযুক্ত আরব আমিরাতে ১৯৮৪ ও ১৯৯৫ এর পর অনুষ্ঠিত এশিয়া কাপ ক্রিকেট প্রতিযোগিতার তৃতীয় আসর।
মূলত, টুর্নামেন্টটি ভারতে হবার জন্য নির্ধারণ করা হয়েছিল। কিন্তু ভারত ও পাকিস্তান মধ্যে চলমান রাজনৈতিক উত্তেজনার কারণে এটি সংযুক্ত আরব আমিরাতে সরানো হয়।
২০১৫ সালে ২৯ অক্টোবর, সিঙ্গাপুরে এশিয়ান ক্রিকেট কাউন্সিল-এর বৈঠকের সিদ্ধান্ত অনুযায়ী ভারতীয় ক্রিকেট নিয়ন্ত্রণ বোর্ড-এর সচিব অনুরাগ ঠাকুর উল্লেখ করেছিলেন যে ২০১৮ ক্রিকেট এশিয়া কাপ ভারতে আয়োজিত হবে।
রাজশাহী (দ্ব্যর্থতা নিরসন)

রাজশাহী বাংলাদেশের একটি বৃহৎ শহর ও মহানগরী। রাজশাহী নামটি দ্বারা আরো যা যা বুঝানো যেতে পারে:
২০১৬ দক্ষিণ এশীয় গেমসে ফুটবল

২০১৬ দক্ষিণ এশীয় গেমসে ফুটবল প্রতিযোগিতা অনুষ্ঠিত হয়। এতে পুরুষ ও মহিলা উভয়ের জন্য একই ইভেন্টে ৫ ফেব্রুয়ারি থেকে ১৬ ফেব্রুয়ার পর্যন্ত শিলং ও গুয়াহাটিতে অনুষ্ঠিত হয়।
Source : South Asian Games 2016
রে টমলিনসন

রেমন্ড স্যামুয়েল টমলিনসন (জন্ম: ২৩ এপ্রিল, ১৯৪১-মার্চ ৫, ২০১৬) বিখ্যাত মার্কিন কম্পিউটার বিজ্ঞানী ও বিশ্বের প্রথম ই-মেইল প্রবর্তনকারী। ১৯৭১ সালে ইন্টারনেটের সূচনাকারী আরপানেটে রে টমলিনসন প্রথম ই-মেইল পাঠান। এর আগে একই কম্পিউটারের বিভিন্ন ব্যবহারকারীদের মধ্যে মেইল আদান-প্রদান করা যেত। কিন্তু টমলিনসনের পদ্ধতিতে প্রথমবারের মতো আরপানেটে যুক্ত বিভিন্ন হোস্টের মধ্যে বার্তা আদান-প্রদান সম্ভব হয়। তিনিই প্রথম কম্পিউটার এবং এর ব্যবহারকারীদের মধ্যে পার্থক্য বোঝানোর জন্য ব্যবহারকারীর নামের সামনে @ চিহ্নটি ব্যবহার শুরু করেন। তারপর থেকে ই-মেইলে এই চিহ্নটি ব্যবহার হয়ে আসছে। ইন্টারনেট হল অব ফেমে রে টমলিনসনের কাজ সম্পর্কে বলা হয়েছে,"টমলিনসনের ই-মেইল প্রোগ্রাম মানুষের পারস্পরিক যোগাযোগ ব্যবস্থাকে বদলে দিয়ে একটি নতুন বিপ্লবের সূচনা করে"।
নিউইয়র্ক শহরের আমস্টারডাম শহরে জন্মের পরপরই টমলিনসন পরিবারের সঙ্গে ভেইল মিলস নামের একটি গ্রামে চলে যান। সেখানেই তার পড়াশোনা শুরু। সেখানকার স্কুলে পড়াশোনা শুরু করে পরে নিউইয়র্কের ট্রয়ে অবস্থিত রেনসেলার পলিটেকনিক ইনস্টিটিউট থেকে তড়িৎকৌশলে বিএসসি ডিগ্রী পান ১৯৬৩ সালে। পড়ার সময় আইবিএমের কো-অপ প্রোগ্রামে অংশ নেন। 
স্নাতক হওয়ার পর তড়িৎকৌশলে পড়ালেখা অব্যাহত রাখার জন্য তিনি ম্যাসাচুসেট্‌স ইনস্টিটিউট অব টেকনোলজিতে চলে যান। সেখানে স্পীচ কমিউনিকেশন গ্রুপের সঙ্গে কাজ করেন। ১৯৬৫ সালে তিনি স্নাতকোত্তর ডিগ্রী লাভ করেন। মাস্টার্সের অভিসন্দর্ভের জন্য তিনি একটি এনালগ-ডিজিটাল হাইব্রিড স্পীচ সিনথেসাইজার ডেভেলপ করেন। ১৯৬৭ সালে বোল্ট, বারানেক ও নিউম্যান নামে (বর্তমানে বিবিএন টেকনোলজিস) একটি প্রযুক্তি প্রতিষ্ঠানে যোগ দেন। সেখানে তিনি TENEX-এর উদ্ভাবনে সহায়তা করেন যার মধ্যে ছিল আরপানেটের অপারেটিং সিস্টেম, নেটওয়ার্ক নিয়ন্ত্রক প্রোগ্রাম এবং টেলনেট বাস্তবায়ন। এ সময় তিনি CPYNET নামে একটি প্রোগ্রাম লেখেন যা আরপানেটের এক কম্পিউটার থেকে অন্য কম্পিউটারে নথি স্থানান্তর করতে পারতো।
ঐ সময় টাইম শেয়ারিং কম্পিউটারের একজন ব্যবহারকারী একই কম্পিউটারের আর একজন ব্যবহারকারীকে বার্তা পাঠানোর জন্য SNDMSG নামে একটি প্রোগ্রাম ব্যবহার করতো। টমলিনসনকে দায়িত্ব দেওয়া হয় এই প্রোগ্রামটিকে পরিবর্তন করে এক কম্পিউটারের ব্যবহারকারী যেন অন্য কম্পিউটারের ব্যবহারকারীকে বার্তা প্রেরণ করতে পারে তার ব্যবস্থা করতে। তিনি তার CPYNET প্রোঁগ্রাম থেকে কোডিংয়ের অংশ বিশেষ SNDMSG-এ যুক্ত করলে সেটি এক কম্পিউটারের ব্যবহারকারীর বার্তা অন্য কম্পিউটারের ব্যবহারকারীকে পাঠানোর জন্য উপযুক্ত হয়। আর এভাবেই বিশ্বের প্রথম ই-মেইল চালু হয়। 
২০১৬ সালের ৫ মার্চ আকস্মিকভাবে হৃদযন্ত্রের ক্রিয়া বন্ধ হয়ে টমলিনসন মারা যান।
টমলিনসন প্রথম যে ইমেইলটি পাঠান সেটি ছিল পরীক্ষামূলক। টমলিনসন এটিকে গুরুত্বহীন বলেছেন এবং এটি সংরক্ষণও করা হয়নি, যেটি ছিল এমন অর্থহীন "QWERTYUIOP", প্রচলিত ইংরেজি কী-বোর্ডের উপরের সারির অক্ষরগুলো নিয়ে। মাঝে মাঝে ভুলভাবে বলা হয় "প্রথম ইমেইল ছিল QWERTYUIOP"। টমলিনসন পরে বলেছেন, "পরীক্ষামূলক বার্তাগুলো মনে রাখার মত কিছু ছিল না তাই আমি সেগুলো মনেও রাখিনি।" "
শুরুর দিকে তাঁর ই-মেইল সিস্টেমকে তেমন গুরুত্বপূর্ণ মনে করা হয়নি। তাঁর এক সহকর্মী জেরি বার্চফিলকে তিনি বলেছিলেন,"কাউকে বলো না। এগুলো আমাদের করার কথা ছিল না।"
ওমিপ্রাজল

ওমিপ্রাজল () হলো একটি প্রোটন পাম্প ইনহিবিটর যা পাকস্থলীর এসিড নিঃসরণকে নিবৃত করে এবং এটি পেপটিক আলসার, গ্যাস্ট্রইসোফ্যাজিয়াল রিফ্লাক্স ডিজিজ, জলিনজার-এলিসন সিনড্রোম এর চিকিৎসায় ব্যবহৃত হয়। এটি ঊর্ধ্ব অন্ত্রঘটিত রক্তক্ষরণ প্রতিরোধে ব্যবহৃত হয়।
সাধারণ পার্শ্বপ্রতিক্রিয়াসমূহ হলো বমিভাব, বমি, মাথাব্যথা, পেটফাঁপা ইত্যাদি। গুরুতর পার্শ্বপ্রতিক্রিয়ার মধ্যে অন্যতম হচ্ছে ক্লোস্ট্রিডিয়াম ডিফিসিল কোলাইটিস, নিউমোনিয়া ও অস্থিক্ষয়ের ঝুঁকি বৃদ্ধি। এটি সেবনের ফলে পাকস্থলীর ক্যান্সারের উপসর্গসমূহ প্রশমিত হয় ফলে রোগ নির্ণয় বিলম্বিত হতে পারে। এটি গর্ভাবস্থায় নিরাপদ কিনা এই ব্যাপারে সন্দেহ রয়েছে।
ওমিপ্রাজল আবিষ্কার হয় ১৯৭৯ সালে. এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে। এটি এখন জেনেরিক ওষুধ হিসাবে বাজারে বিদ্যমান। 
ওমেপ্রাজল গ্যাস্ট্রোসফেজিয়াল রিফ্লাক্স ডিজিজ (জিইআরডি), পেপটিক আলসার, ইরোসিভ ইসোফেজাইটিস, জলিনজার-এলিসন সিনড্রোম এবং ইওসিনোফিলিক এসোফাগাইটিস নিরাময়ে ব্যবহার করা যেতে পারে।
২০১৬ দক্ষিণ এশীয় গেমসে ফিল্ড হকি

২০১৬ দক্ষিণ এশীয় গেমসে ফিল্ড হকি প্রতিযোগিতা অনুষ্ঠিত হয়। এতে পুরুষ ও মহিলা উভয়ের জন্য একই ইভেন্টে ১০ ফেব্রুয়ারি থেকে ১৫ ফেব্রুয়ার পর্যন্ত গুয়াহাটিতে অনুষ্ঠিত হয়।
অংশগ্রহণকারী দেশ খুব কম সংখ্যায় হওয়ার কারণে পুরুষ এবং মহিলা উভয় ইভেন্টে রাউন্ড রবিন পদ্ধতিতে ফাইনাল অনুষ্ঠিত হয়।
বিশ্বগ্রাম

গ্লোবাল ভিলেজ বা বিশ্বগ্রাম হলো তথ্য ও যোগাযোগ প্রযুক্তি নির্ভর এমন একটি সামাজিক মাধ্যম যেখানে পৃথিবীর সকল প্রান্তের মানুষ একটি একক সমাজে বসবাস করে এবং তথ্য ও যোগাযোগ প্রযুক্তি ব্যবহারের মাধ্যমে সহজেই তাদের চিন্তা-ভাবনা,সংস্কৃতি-কৃষ্টি ইত্যাদি একে অপরকে জানিয়ে থাকে। তথ্য ও যোগাযোগ ব্যবস্থার উন্নতি ও দ্রুত বিস্তারের ফলে পৃথিবী ছোট হয়ে আসছে। যার দরুন আমরা সহজেই দূরবর্তী স্থান থেকেও তথ্যের খবর জানতে পারছি। পৃথিবীব্যাপী স্বল্প সময়ে এই যোগাযোগ সুবিধার ফলেই বিশ্বকে একটি গ্রাম হিসেবে তুলনা করা হচ্ছে। এজন্যে বর্তমান বিশ্বকে গ্লোবাল ভিলেজ বলা হয়। বিশ্বায়ন (Globalization) প্রক্রিয়ার মাধ্যমে যে সমাজ ব্যবস্থা গড়ে ওঠে তাই হচ্ছে বিশ্বগ্রাম (Global village.)
কানাডিয়ান দার্শনিক ও লেখক হার্বাট মার্শাল ম্যাকলুহান ষাটের দশকে প্রথম ব্যক্তি হিসেবে "গ্লোবাল ভিলেজ" শব্দটিকে সকলের সামনে তুলে ধরে একে জনপ্রিয় করে তোলেন। ১৯৬২ সালে তার প্রকাশিত "গুতেনবার্গ গ্যালাক্সি" এবং ১৯৬৪ সালে প্রকাশিত "আন্ডারস্ট্যান্ডিং মিডিয়া" বইয়ের মাধ্যমে এই বিষয়টি গুরুত্ব লাভ করে।
খালিদ মাহমুদ মিঠু

খালিদ মাহমুদ মিঠু (১৯৬০-৭ মার্চ ২০১৬) একজন বাংলাদেশি চিত্রশিল্পী ও চলচ্চিত্র নির্মাতা ছিলেন। ২০১০ সালে তিনি "গহীনে শব্দ" চলচ্চিত্রের জন্য শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করেন।
খালিদ মাহমুদ মিঠু ১৯৬০ সালে জন্মগ্রহণ করেন। ১৯৮৬ সালে তিনি ঢাকা বিশ্ববিদ্যালয়ের চারুকলা ইনস্টিটিউট ( যা বর্তমানে চারুকলা অনুষদ ) থেকে স্নাতক সম্পন্ন করেন। ২০০৭ সালে তিনি বাংলাদেশ শিল্পকলা একাডেমি আয়োজিত ১৬তম জাতীয় চারুকলা প্রদর্শনীতে আরব বাংলাদেশ ব্যাংক পুরস্কার লাভ করেন।
২০১০ সালে গহীনে শব্দ চলচ্চিত্র নির্মাণের মাধ্যমে খালিদ মাহমুদ মিঠুর চলচ্চিত্রে অভিষেক ঘটে। তিনিই চলচ্চিত্রের কাহিনীকার, চিত্রনাট্য ও সংলাপ লেখেন ও পরিচালনা করেন। চলচ্চিত্রটি ২০১০ সালের ২৬ মার্চ মুক্তি পায়। ২০১০ এটি সেরা চলচ্চিত্র হিসেবে জাতীয় চলচ্চিত্র পুরস্কার লাভ করে ও প্রথম ছবিতেই তিনি সেরা পরিচালক হিসেবে সম্মানিত হন। এছাড়াও চলচ্চিত্রটি বেশ কয়েকটি বেসরকারি সম্মাননা ও পুরস্কার লাভ করে।
গহীনের শব্দের পরে ২০১৪ সালে মিঠু "জোনাকির আলো" নামে আরেকটি চলচ্চিত্র নির্মাণ করেন। এচলচ্চিত্রেও তিনিই কাহিনী, চিত্রনাট্য, সংলাপ, পরিচালনা ও সম্পাদনা করেন। এতে অভিনয় করেন অভিনেতা ইমন, কল্যাণ, বিদ্যা সিনহা মীম, গাজী রাকায়েত, মুনিরা মিঠু প্রমুখ। দিল্লি আন্তর্জাতিক চলচ্চিত্র উৎসবে তার চলচ্চিত্রটি সেরা ছবির পুরস্কার অ্যাক্রস দ্য বর্ডার অর্জন করে। এছাড়াও মুম্বাইয়ে অনুষ্ঠিত দ্বাদশ এশিয়ান চলচ্চিত্র উৎসবে ‘অডিয়েন্স চয়েস অ্যাওয়ার্ড’ লাভ করে। ২০১৪ সালে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য "জোনাকির আলো" চলচ্চিত্রটি মনোনীত হয়।
খালিদ মাহমুদ মিঠু চিত্রশিল্পী কনকচাঁপা চাকমার সাথে বিবাহ বন্ধনে আবদ্ধ হন। তাদের দুই সন্তান শিরোপা পূর্ণা ও আর্য শ্রেষ্ঠ।
২০১৬ সালের ৭ মার্চ খালিদ মাহমুদ মিঠু কর্মক্ষেত্র থেকে রিকসাযোগে বাসায় ফেরার পথে তার উপর একটি গাছ ভেঙ্গে পড়লে মারাত্মক আহত হন ও সেখানেই মৃত্যুবরণ করেন।
২০১৫ সাফ চ্যাম্পিয়নশিপ

২০১৫ সাফ চ্যাম্পিয়নশিপ (স্পন্সরের কারণে অফিসিয়াল নাম ২০১৫ সাফ সুজুকি কাপ) হল একটি আন্তর্জাতিক ফুটবল প্রতিযোগিতা যা সাফ চ্যাম্পিয়নশিপের ১১তম আসর হিসাবে দক্ষিণ এশীয় ফুটবল ফেডারেশন আয়োজন করে। এটি ২০১৫ সালের ২৩ ডিসেম্বর থেকে ২০১৬ সালের ৩ জানুয়ারি পর্যন্ত সময়ে ভারতে অনুষ্ঠিত হয়।
ভারত স্বাগতিক হিসাবে অংশগ্রহণ করে এবং সাফ এর অন্যান্য ৬টি সদস্য দেশ অংশগ্রহণ করে। সাফ এর সদস্য দেশ হিসাবে একমাত্র পাকিস্তান অংশগ্রহণ করেনি। পাকিস্তান ফুটবল ফেডারেশন এর জন্য কোন কারণ উল্লেখ করেনি কিন্তু ফেডারেশনের নির্বাচন বিষয়ক সমস্যা নিয়ে এর উপর আদালতের নিষেধাজ্ঞা ছিলো।
২০১৫ সালের ২ জুলাই সর্ব ভারতীয় ফুটবল ফেডারেশন কেরালার তিরুবনন্তপুরম এ অবস্থিত গ্রীনফিল্ড আন্তর্জাতিক স্টেডিয়াম এ সকল ম্যাচ আয়োজনের ঘোষণা দেয়।
প্রতিযোগিতাটি সম্পূর্ণভাবে সরাসরি সম্প্রচার করতে ভারতে স্টার স্পোর্ট ৪, নেপালে লেমার টিভি, বাংলাদেশে গাজী টিভি, আফগানিস্তানে টলো টিভি, ভুটানে ভুটান টিভি এবং ভুটান ও মালদ্বীপে এমবিসি নিয়োজিত ছিল। এছাড়াও প্রতিটি ম্যাচ সরাসরি ইউটিউব চ্যানেলে প্রচার করা হত।
তালিকাভুক্ত সকল সময় ভারত স্থানীয় সময় IST () অনুসারে।
<onlyinclude></onlyinclude>
১৪ সেপ্টেম্বর ২০১৫ তারিখে ২০১৫ সাফ চ্যাম্পিয়নশিপের জন্য সুজুকিকে স্পনসর হিসাবে ঘোষণা করা হয়।
আহমেদাবাদ শহরতলি রেল

আহমেদাবাদ উপনগরীয় রেল হল আহমেদাবাদ ও তার পার্শ্ববর্তী অঞ্চলের মধ্যে একটি প্রস্তাবিত আঞ্চলিক রেল ব্যবস্থা যার সদরদপ্তর আহমেদাবাদ শহরে অবস্থিত। ২০১৫ সালে, আহমেদাবাদে আর.ভি.এন.এল গোষ্ঠীর সঙ্গে মৌ স্বাক্ষরিত হয় এই রেল ব্যবস্থা তৈরির জন্য। এই ব্যবস্থা শুরু হলে আহমেদাবাদ ও তার পার্শ্ববর্তী অঞ্চলের যাত্রি পরিবহনের এক বিরাট জোয়ার আসবে। মনে করা হচ্ছে, এই ব্যবস্থার দ্বারা প্রতিদিন ৪.৫৫ লক্ষ যাত্রি পরিবহন করা যাবে।
শহরতলি রেলপথটি উপগ্রহ শহরগুলিতে জনসাধারণের বাস করতে উৎসাহিত করতে এবং নগর পরিকাঠামোয় সহজে চাপ কমিয়ে দেওয়ার জন্য প্রস্তাব করা হয়। প্রকল্পটি ২০০৩ সালের দিকে দিল্লি মেট্রো বোর্ড দ্বারা ধারণাগত করা হয়। বিস্তারিত প্রকল্প পর্যালোচনাটি ২০০৫ সালের অক্টোবরে দিল্লি মেট্রো রেল কর্পোরেশন গুজরাত অবকাঠামো উন্নয়ন বোর্ড-এর (জিআইডিবি) কাছে জমা করে। প্রকল্পটি ২০০৯ সালে অনুমোদন পায়, তবে বাস্তবায়িত হয়নি।
ভাইব্র্যান্ট গুজরাত গ্লোবাল ইনভেস্টরস সামিট ২০১৫ চলাকালীন, আহমেদাবাদ শহরতলির রেল ব্যবস্থার জন্য রেল বিকাশ নিগম লিমিটেড-এর সাথে সমঝোতা চুক্তি স্বাক্ষরিত হয়। পরে এটি ২০১৬ ইউনিয়ন রেল বাজেটে ঘোষণা করা হয়।
এই ব্যবস্থায় ২ টি রেলপথ থাকবে।এই পথে ৪১ টি স্টেশন ও পথের দৈর্ঘ্য হবে ৫২.৯৬ কিলোমিটার। রেলপথ দুটি হল -
সুন্দরী (চলচ্চিত্র)

সুন্দরী ১৯৭৯ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটির কাহিনী লিখেছেন এবং পরিচালনা করেছেন প্রখ্যাত বাংলাদেশী চলচ্চিত্র পরিচালক আমজাদ হোসেন। এতে শ্রেষ্ঠাংশে অভিনয় করেছেন ববিতা, ইলিয়াস কাঞ্চন, আনোয়ার হোসেন, আনোয়ারা, সাইফুদ্দিন, জসিম প্রমুখ। চলচ্চিত্রটি ৭টি বিভাগে জাতীয় চলচ্চিত্র পুরস্কার অর্জন করে।
ঈমান আলী তালুকদারের ভাড়াটে লাঠিয়াল। তাকে পাঠানো হয় তালুকদারের প্রতিদ্বন্দ্বী মাস্টারকে মারার জন্য। কিন্তু তার অন্তসত্বা স্ত্রীর আবদার মানতে সে তাকে খুন করতে পারে না। তালুকদার নুরুকে পাঠায় ঈমান আলীর বেঈমানীর প্রতিশোধ নেওয়ার জন্য। ঈমান আলী তাকে তালুকদারের দাসত্ব থেকে মুক্তির আহ্বান করে। এতে নুরুও সারা দেয়। ঈমান আলীর স্ত্রী তার একমাত্র কন্যা সন্তান জন্ম দিতে গিয়ে মারা যায়। ঈমান আলী তাকে যত্ন করে মানুষ করে। অন্যদিকে কাঞ্চন সৎ ভাইদের পরিবারে দুঃখ-দুর্দশায় বড় হয়। এক পর্যায়ে সৎ ভাইরা তাকে বাড়ি থেকে বের করে দেয়। ইতোমধ্যে সে তালুকদারের সাথেও বিবাদে জড়িয়ে পরে। সে ঈমান আলীর কাছে লাঠি খেলা শিখতে গেলে তালুকদার ঈমান আলীকে খুন করায়। এতে করে সুন্দরী ও কাঞ্চন উভয়ই অসহায় হয়ে পরে। তারা তালুকদারের বিদ্বেষ হতে বাঁচার পথ খুজতে থাকে।
সুন্দরী চলচ্চিত্রের সঙ্গীত পরচালনা করেছেন আলাউদ্দিন আলী। গানের কথা লিখেছেন আমজাদ হোসেন। এছাড়াও ফকির লালন সাঁইয়ের "সবলোকে কয় লালন কি জাত সংসারে" লালন গীতিটিও এ চলচ্চিত্রে ব্যবহার করা হয়। বিভিন্ন গানে কণ্ঠ দিয়েছেন সৈয়দ আব্দুল হাদী, সাবিনা ইয়াসমিন, আব্দুল আলীম, রুনা লায়লা। এ ছায়াছবির "আমি আছি থাকব" ও "কেউ কোন দিন আমারে তো কথা দিল না" গান দুটি বেশ জনপ্রিয় হয়। "আমি আছি থাকব" গানটিতে কণ্ঠ দেন সাবিনা ইয়াসমিন। গানটি করতে আমজাদ হোসেনের সঙ্গে সঙ্গীত পরিচালক আলাউদ্দিন আলীর চার-পাঁচ দিন বসতে হয়েছে। গানের স্থায়ীটুকু লিখতেই লেগেছিল দুই দিন। গানটির রেকর্ডিং হয়েছিল ইপসা রেকর্ডিং স্টুডিওতে।
সুন্দরী ১৯৮০ সালে প্রদত্ত জাতীয় চলচ্চিত্র পুরস্কারের ৭টি বিভাগে পুরস্কার পায়।
জাতীয় চলচ্চিত্র পুরস্কার
হায়দ্রাবাদ এমএমটিএস

হায়দ্রাবাদ এমএমটিএস বা মাল্টি মোডাল ট্রান্সপোর্ট সিস্টেম(হায়দ্রাবাদ) () হলো হায়দ্রাবাদের শহরতলি রেল ব্যবস্থা। এই রেল ব্যবস্থাটি ২০০৩ সালে উদ্ভদন করেন উপ-প্রধানমন্ত্রি এল কে আডবাণী ও তৎকালীন রাজ্যের মুখ্যমন্ত্রি চন্দ্রবাবু নাইডু। এই ব্যবস্থার দৈর্ঘ্য ৪৪ কিমি ও স্টেশনের সংখ্যা ৩৬ টি। বর্তমানে এই রেল ব্যবস্থার দ্বিতীয় ধাপের কাজের পরিকল্পনা নেওয়া হয়েছে।রেল ব্যবস্থাটিকে হায়দ্রাবাদের শহরতলিতে ছরিয়ে দেওয়ার কথা চলছে। 
২০১০ সালের মে মাসে ভারতীয় রেলওয়ে এমএমটিএস-এর জন্য ১০৭ কিলোমিটারের দ্বিতীয় পর্যায়ের প্রকল্পে আনুমানিক ব্যয় হবে ₹৬৪১ কোটি টাকা। রাজ্য সরকার প্রকল্পের দুই তৃতীয়াংশ খরচ দিতে সম্মত হওয়ার পর রেলওয়ে বোর্ড দ্বিতীয় পর্যায়ের অনুমোদন করেছে। নির্মাণের দ্বিতীয় পর্যায়ের রেলপথ ২০১৮ সালে খোলা হবে।
৪৪ কিমি দীর্ঘ ও ৩৬ টি স্টেশন নিয়ে এই রেল ব্যবস্থা প্রতিদিন ১.৭০ লক্ষ যাত্রি পরিবহন করে।
প্রথম পর্যায়ে ₹১.৭৮ বিলিয়ন (মার্কিন $২৬ মিলিয়ন) খরচ হয় এবং ৯ আগস্ট ২০০৩ তারিখে ভারতের উপরাষ্ট্রপতি, এল কে আদবানি এবং সংযুক্ত অন্ধ্র প্রদেশের মুখ্যমন্ত্রী এন চন্দ্রবাবু নাইডু হায়দ্রাবাদ এমএমটিএস-এর কার্যক্রম শুরু করেন। মুখ্যমন্ত্রী বলেন, এমএমটিএস উদ্বোধন হচ্ছে হায়দ্রাবাদে গণ পরিবহন ব্যবস্থার স্বপ্নের বাস্তবায়ন। এই প্রকল্পের দ্বারা শহরের তথ্য প্রযুক্তি, বায়োটেকনোলজি, স্বাস্থ্য, বিমান চলাচল এবং পর্যটন এলাকার দ্রুত বৃদ্ধি ও উন্নতি সম্ভব হবে বলে আশা করা হচ্ছে।
এটি ২৭ টি স্টেশন দ্বারা ৪৪ কিলোমিটার রেলপথ নিয়ে গঠিত এবং এই রেলপথটি সেকান্দ্রাবাদ, নামপল্লী, দাবিরপুরা, মালাকপেট, ফালাকনুমা, হাইটেক সিটি এবং লিঙ্গমপল্লীর সহ আরও কয়েকটি রুটে যেমন- বলরাম (মানহারাবাদ পর্যন্ত) এবং উমদনগরের সঙ্গে সংযোগ স্থাপন করে।
সি/ও স্যার

সি/ও স্যার হল একটি ২০১৩ সালের ভারতীয় বাংলা রোমান্টিক থ্রিলার চলচ্চিত্র, যা পরিচালনা করেছেন কৌশিক গঙ্গোপাধ্যায় এবং জসপ্রীত কৌর দ্বারা প্রযোজিত। প্রধান চরিত্রে অভিনয় করেছেন সব্যসাচী চক্রবর্তী, শাশ্বত চট্টোপাধ্যায়, ইন্দ্রনীল সেনগুপ্ত, রাইমা সেন ও সুদীপ্তা চক্রবর্তী। পরিচালক কৌশিক গাঙ্গুলি তার এই ছবিটি ঋতুপর্ণ ঘোষকে উৎসর্গ করেছেন। ফিল্মটি একজন অন্ধ স্কুল শিক্ষকের জীবন এবং স্কুলটিকে বিক্রি হওয়া থেকে বাঁচাতে তার সংগ্রামের গল্প বলে। 
দার্জিলিঙের কোনো একটা স্কুলের শিক্ষক জয়ব্রত রায় (শাশ্বত চট্টোপাধ্যায়)। কোনো এক সময় তিনি তার চোখের দৃষ্টি হারিয়ে ফেলেন। আর তখন তার চলার সাথী হয় তার শ্রবন শক্তি। আর এই সময় তার একমাত্র বেঁচে থাকার অবলম্বন নিজের স্কুলটি নিয়েও সঙ্কটের মুখোমুখি হতে হয়। এতো কিছু সত্ত্বেও যেন হার মানতে নারাজ জয়ব্রত। তারপরে জয়ব্রত ওনার সলিসিটার বন্ধু রণবীর মুখোপাধ্যায় (ইন্দ্রনীল সেনগুপ্ত) কে যোগাযোগ করে ও তার বাড়িকে যেনতেনভাবে রক্ষা করার আর্জি জানায়। রণবীর মুখোপাধ্যায় তৎক্ষণাৎ আসতে না পেরে দায়িত্ব সামলানোর কাজে তার সহকারী সুস্মিতা গুপ্তকে (রাইমা সেন) পাঠিয়ে দিলো। তার কিছু দিনের মধ্যেই জয়ব্রতর সহকর্মী মেঘনা হেডমাস্টারের নির্দেশে জয়ব্রতকে এড়াতে শুরু করেন। মিস্টার ঘোষের উন্নয়ন পরিকল্পনায় তখন রীতিমতো মরিয়া হেডমাস্টার। ফলে, গোটা স্কুল কর্তৃপক্ষ, উন্নয়ন ব্যবসায়ীরা এবং স্থানীয় স্বার্থচক্র এক দিকে, অন্য দিকে একা, অন্ধ ও অনড় জয়ব্রত।
ভূদেবপ্রসাদ সেন

ভূদেবপ্রসাদ সেন ( অক্টোবর, ১৯০৫ -ডিসেম্বর,১৯৪৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি ছাত্রাবস্থায় ময়মনসিংহ যুগান্তর দলে যোগ দেন। অসহযোগ ও আইন অমান্য আন্দোলনের সময় বিনাবিচারে দীর্ঘদিন কারারুদ্ধ ছিলেন। ১৯৪২ সালে ভারত ছাড় আন্দোলনের সময় আত্মগোপন করে রাজনৈতিক তৎপরতা চালিয়ে গেছেন। ১৯৪৬ সালে সাম্রদায়িক দাঙ্গায় সম্প্রীতির প্রচেষ্টাকালে আততায়ীর ছুরিকাঘাতে মারা যান।
ডলি আক্তার

ডলি আক্তার (জন্ম: ১৫ জানুয়ারি ১৯৮৬) হলেন একজন বাংলাদেশী অলিম্পিক সাঁতারু। তিনি ২০০০, ২০০৪ ও ২০০৮ গ্রীষ্মকালীন অলিম্পিকে বাংলাদেশের প্রতিনিধিত্ব করেন। এছাড়া তিনি এশিয়ান গেমস এবং দক্ষিণ এশীয় গেমসে বাংলাদেশের প্রতিনিধিত্বকারী ক্রীড়াবিদ। তার বড় সাফল্যা দক্ষিণ এশীয় গেমসে রৌপ্য পদক জয়।
ডলি ২০০০ সিডনি গ্রীষ্মকালীন অলিম্পিকে ১০০ মি: ব্রেস্টস্ট্রোকে অংশ নেন কিন্তু কোয়ালিফাই হতে পারেন নি। ২০০৪ এথেন্স গ্রীষ্মকালীন অলিম্পিকে ৫০ মি: ফ্রিস্টাইলে ৩০.৭২ মিনিট সময় নিয়ে শেষ করেন। কিন্তু এটি তার দ্বিতীয় পর্বে উত্তির্ন হওয়ার জন্য পর্যাপ্ত ছিল না। ডলি অলিম্পিকের তিনটি প্রতিযোগিতায় অংশগ্রহণ করে ওয়াল্ড কার্ড ধন্যবাদ যোগ্যতা অজর্ন করেন।
ডলি ১৯৯৯ দক্ষিণ এশীয় গেমসে ৪*১০০ মিটার মিডলে রৌপ্য পদক জয় করেন। এরপর ২০০৪ ইসলামাবাদ দক্ষিণ এশীয় গেমসে ২০০ মি: ব্রেকস্ট্রোকে রৌপ্য পদক বিজয়ী হন।
জুলাই ২০০৯ বিশ্ব চ্যাম্পিয়নশিপে যোগ দেওয়া বাংলাদেশের একমাত্র ক্রীড়াবিদ ছিলেন।
লাইট পেন

একটি লাইট পেন হল একটি কম্পিউটার ইনপুট যন্ত্র যা দেখতে লম্বা সরু লাঠির মতন। এটির আলোক সংবেদনশীল বৈশিষ্ট্য রয়েছে যা কম্পিউটারের সিআরটি প্রদর্শনীর সহযোগে ব‍্যবহার করা হয়। এটি ব্যবহারকারীকে প্রদর্শনীতে দেখতে পাওয়া বস্তু নির্দেশ বা আঁকতে সাহায্য করে যেমনটা টাচস্ক্রীনে করা হয় কিন্তু এটির মাধ্যমে এই কাজটি সুক্ষতার সাথে করা যায়। এটি সিআরটি প্রদর্শনী সহ অন্যান্য প্রদর্শনী প্রযুক্তির সাথে কাজ করে কিন্তু এলসিডি মনিটরের সাথে লাইট পেনের ব্যবহারের ধারনাটি পরিষ্কার নয় (যদিও তোশিবা এবং হিতাচি এই প্রকারের ধারণা দেখিয়েছিল জাপানে অনুষ্ঠিত "ডিসপ্লে ২০০৬" নামক প্রদর্শনীতে)।
একটি লাইট পেন প্রদর্শনীর পিক্সেলের ঔজ্জ্বল্যের পরিবর্তন ধরতে পারে যখন সিআরটি প্রদর্শনীর ইলেক্ট্রন রশ্মি স্ক্যান করা হয় এবং কম্পিউটারের সাথে এই পরিবর্তনের সময় পাঠায়। যেহেতু সিআরটি প্রদর্শনী পুরো প্রদর্শনীর একটি পিক্সেলকে একক সময়ে স্ক্যান করে সেই কারণে কম্পিউটার আলোক কলমটির নিদির্ষ্ট স্ক্যানিং সময়ের হিসাব রাখতে পারে এবং প্রদর্শনীর বিভিন্ন জায়গায় ফেলা রশ্মির স্থান ও আলোক কলমটির স্থানের পরিবর্তন ধরতে পারে সময়ের হিসাব থেকে।
মাহফুজা খাতুন

মাহফুজা খাতুন একজন বাংলাদেশী মহিলা সাঁতারু। তিনি ভারতে গুয়াহাটিতে অনুষ্ঠিত ২০১৬ দক্ষিণ এশীয় গেমসে ৫০ মি: ও ১০০ মি: ব্রেস্টস্ট্রোকে দুটি স্বর্ণপদক অর্জন করেন।
মাহফুজা বেগম যশোর জেলার অভয়নগর উপজেলায় এক দরিদ্র পরিবারে জন্মগ্রহণ করেন। তার পিতার নাম আলী আহমদ গাজী এবং মায়ের নাম করিমন নেছা। দুই ভাই তিন বোনের মধ্যে মা-বাবার চতুর্থ সন্তান তিনি।
মাহফুজা খাতুনে জনপ্রিয় ইভেন্ট ৫০ মিটার ও ১০০ মিটার ব্রেস্টস্ট্রোক। তিনি প্রথম পদক অর্জন করেছিলেন কলম্বোতে অনুষ্ঠিত ২০০৬ দক্ষিণ এশীয় গেমসে ১০০ মিটার ব্রেস্টস্ট্রোকে। সেই আসরে ১০০মিটার ও ৫০ মিটার ব্রেস্টস্ট্রোকে তিনি দুটি ব্রোঞ্জপদক অর্জন করেন।
২০১০ দক্ষিণ এশীয় গেমস তিনি ১০০ মিটার ও ৫০ মিটার ব্রেস্টস্ট্রোকে দুটি রৌপ্য পদক জয় করেন। মাহফুজা সাধারনভাবে নিজেকে এগিয়ে নিয়ে যাচ্ছিলেন। ২০১৬ দক্ষিণ এশীয় গেমসে তিনি একই ইভেন্ট ১০০ মিটার ও ৫০ মিটার ব্রেস্টস্ট্রোকে স্বর্ণ পদক জিতেন। তার ৫০ মিটার ব্রেস্টস্ট্রোকের সময় ছিল ৩৪.৮৮ সেকেন্ড যা দক্ষিণ এশীয় গেমসের নতুন রেকর্ড।.
মাহফুজা ২০১০ কমনওয়েলথ গেমস দিল্লী, ২০১০ ফিনা বিশ্ব সাঁতার চ্যাম্পিয়নশিপ দুবাই, ২০১৩ বিশ্ব সাঁতার প্রতিযোগিতা বার্সিলোনা এবং ২০১৪ কমনওয়েলথ গেমস গ্লাসগোতে বাংলাদেশের প্রতিনিধিত্ব করেন।
আম্বার মেরিট

আম্বার মেরিট (জন্ম: ১৭ ফেব্রুয়ারি ১৯৯৩) একজন ৪.৫ পয়েন্ট হুইল চেয়ার বাস্কেটবল খেলোয়াড়, যিনি সাধারণত মাঠের অগ্রভাবে খেলে থাকেন। তিনি ২০১২ লন্ডন গ্রীষ্মকালীন প্যারালিম্পিকে হুইল চেয়ার বাস্কেটবল প্রতিযোগিতায় অস্ট্রেলিয়ার হয়ে অংশগ্রহণ করে রৌপ্য পদক অর্জন করেন।
মেরিট ইংল্যান্ডে জন্মগ্রহণ করেন, তবে ১০ বছর বয়সে তিনি অস্ট্রেলিয়ায় পাড়ি জমান। তিনি মূলত একজন সাঁতারু ছিলেন কিন্তু প্যারালিম্পিক হল অব ফেম এর কোচ ফ্রাঙ্ক পোন্তা কর্তৃক ২০০৭ সালে হুইল চেয়ার বাস্কেটবলে যোগ দেন। তিনি ২০০৮ সালে অস্ট্রেলিয়ার সর্বোচ্চ পর্যায়ের হুইল চেয়ার বাস্কেটবল ক্লাব পার্থ ওয়েস্টার্ন স্টার্স এর হয়ে জাতীয় মহিলা হুইল চেয়ার বাস্কেটবল লীগে খেলা শুরু করেন। ২০১৩ সালে মেরিট দলের অধিনায়ক নির্বাচিত হন এবং একই বছর তার নেতৃত্বে তারা ডব্লিউএনডব্লিউবিএল চ্যাম্পিয়নশিপ জয় করে। তিনি লীগ পর্যায়ের একজন সর্বোচ্চ স্কোরধারী এবং সর্বাধিক গুরুত্বপূর্ণ ৪ পয়েন্ট ক্রীড়াবিদ।
আম্বার মেরিটের ডাকনাম বম্বি। তিনি ইংল্যান্ডের পোর্টস্‌মাথ এ ১৯৯৩ সালের ১৭ ফেব্রুয়ারি জন্মগ্রহণ করেন। জন্মগতভাবেই তার পা দুটি বাকা ছিল। যখন তার বয়স ১০ বছর তখন তিনি পরিবারের সাথে পশ্চিম অস্ট্রেলিয়ার পার্থে চলে আসেন এবং সেখানেই তিনি তার স্নাতক ২০১০ সালে সমাপ্ত করেন। ২০১৩ সালে থেকে তিনি পশ্চিম অস্ট্রেলিয়ার ওয়ান্নারোতে বসবাস করছেন।
মেরিট একজন ৪.৫ পয়েন্ট হুইলচেয়ার বাস্কেটবল খেলোয়াড় এবং তিনি সাধারণত অগ্রভাগে খেলে থাকেন। তিনি ২০০৭ সালে বাস্কেটবল খেলা শুরু করেন। এর পূর্বে তিনি সাঁতারু হিসাবে পরিচিত ছিলেন কিন্তু প্যারালিম্পিক হল অব ফেম এর কোচ ফ্রাঙ্ক পোন্তা এর নিকট হুইলচেয়ার প্রশিক্ষণ নিয়ে খেলা শুরু করেন।
২০১২/১৩ অর্থ বছরে অস্ট্রেলীয় ক্রীড়া কমিশন সরাসরি ক্রীড়াবিদ সহায়তা প্রোগ্রাম (DAS) এর মাধ্যমে A$২০,০০০ ডলার সহায়তা প্রদান করে। এছাড়াও তিনি ২০১১/১২ এবং ২০১০/১১ অর্থবছরে A$১৭,০০০ ডলার করে এবং ২০০৯/১০ অর্থবছরে A$৫,৫৭১.৪২ ডলার সহায়তা পান।
আম্বার ১৪ নাম্বার জার্সি পড়ে, অস্ট্রেলীয় শীর্ষ হুইলচেয়ার বাস্কেটবল ক্লাব পার্থ ওয়েস্টান স্টার্স এর হয়ে জাতীয় মহিলা হুইলচেয়ার বাস্কেটবল লীগে খেলা শুরু করেন। একই মৌসুমের দ্বিতীয় পর্বে ওয়েস্টান স্টার্স ৫২-৪৪ ব্যবধানে হিলস হরনেটসকে পরাজিত করে। তার দল বিজয়ী হলে তার স্কোর পয়েন্ট দ্বারায় ১০ পয়েন্ট।
২০১২ মৌসুমে তারা প্রথম পরাজিত হয় এবং মেরিটের স্কোর ছিল ৮ পয়েন্ট, তার পাচঁটি রিবাউন্ডস এবং দুটি এসিস্ট ছিল।
আকসাই চীন

আকসাই চীন (; ;) হল ভারত ও চীন এর মধ্যকার এক বিতর্কিত অঞ্চল।ভারতের মতে এটি ভারতের জম্বু এবং কাশ্মীর রাজ্যের লাদাখের অংশ। অপর পক্ষ চীন এর মতে, আকসাই চীন তাদের জিংজিয়াং প্রদেশের অংশ। এই অঞ্চলটির আয়তন ৩৭,০০০ বর্গ কিলোমিটার। ১৯৬২ সালের চীন-ভারত যুদ্ধের আগে আকসাই চীন কাশ্মীর অঞ্চলের অংশ ছিল। যুদ্ধের পর অঞ্চলটি চীন এর নিয়ন্ত্রণে চলে যায়।এই অঞ্চল নিয়ে এখনও ভারত ও চীনের মধ্য বিবাদ রয়েছে।মূলত এ অঞ্চল দিয়ে খুব সহজেই মধ্য এশিয়াতে প্রবেশ করা যায়। বছরের প্রায় অর্ধেক সময় এটি বরফাচ্ছাদিত থাকে। তাছাড়া সমুদ্র পৃষ্ঠ থেকে এ অঞ্চলের উচ্চতা প্রায় ১১ হাজার ফিট উপরে অবস্থিত।এটি প্রধানত বৌদ্ধ প্রধান এলাকা।
আকসাই চিন- এর "চিন" শব্দটির অর্থের ব্যাপারে সঠিক কোন ধারণা পাওয়া যায়না। তুর্কি ভাষা বংশের একটি শব্দ হিসাবে, আক্ষরিকভাবে "সাদা শ্বেতপাথর" বলে বোঝায় যার পক্ষে মত ব্রিটিশ ঔপনিবেশিক আধুনিক পশ্চিমা, চীনা, এবং ভারতীয় উৎসের। আধুনিক মতে এর অর্থ "সাদা ছোট নদী"। শুধু একটি উৎস মতে এর অর্থ উইঘুর উপভাষায় "পূর্ব". কিন্তু "চিন" শব্দটির অর্থ চীনের ক্ষেত্রে বিতর্কিত। এই অঞ্চলের চীনা নাম হল 阿克赛钦। এটি চিনের জনগণের জন্য নির্বাচিত চীনা অক্ষরগুলির দ্বারা গঠিত, , যা চীনা ভাষায় শব্দটির অর্থ ব্যতিরেখে।
৫০০০ মিটার (১৬,০০০ ফুট) উচ্চতার কারণে, আকসাই চিনের ধ্বংসস্থান গুলি দেখে বোঝা যায় যে এটি প্রাচীন বাণিজ্য পথ ছাড়া অন্য কোনও বিষয়ে মানুষের মধ্যে গুরুত্বপূর্ণ ছিল না, যা গ্রীষ্মকালে জিনজিয়াং ও তিব্বতের কার্নিভালের জন্য একটি অস্থায়ী পাস বা গিরিপথ ছিল। সামরিক অভিযানের জন্য, এই অঞ্চলটি অত্যন্ত গুরুত্ব পেয়েছিল, কারণ তারিম উপত্যকার থেকে তিব্বত পর্যন্ত একমাত্র পথ ছিল যা সারাবছর ধরে কার্যকর ছিল। দিজুঙ্গার খানকে ১৭১৭ সালে তিব্বতে প্রবেশের জন্য এই রুটটি ব্যবহার করেছিলেন।
চীনের সামরিক বাহিনীর কর্মকর্তাদের পাশাপাশি, আকসাই চিনের বাসিন্দাদের অধিকাংশ অংশই বকরওয়ালের মতো ভ্রাম্যমাণ গোষ্ঠীর সদস্য যারা নিয়মিতভাবে এলাকার মধ্য দিয়ে যাতায়াত করে। পরিচিত বসতিগুলি হল টিয়ানশুইহাই শহর এবং তিলংঘন গ্রাম।
২০১৮ সাফ চ্যাম্পিয়নশিপ

২০১৮ সাফ চ্যাম্পিয়নশিপ যা স্পন্সরশীপের কারণে ২০১৮ সাফ সুজুকি কাপ ২০১৮ নামে পরিচিত, দক্ষিণ এশিয়ার একটি আন্তর্জাতিক ফুটবল প্রতিযোগিতা যা দক্ষিণ এশীয় ফুটবল ফেডারেশন কর্তৃক আয়োজিত সাফ চ্যাম্পিয়নশিপের ১২তম আসর। প্রতিযোগিতাটি ২০১৭ সালের ডিসেম্বরে বাংলাদেশে অনুষ্ঠিত হওয়ার কথা থাকলেও পিছিয়ে তা ২০১৮ সালের ৪-১৫ সেপ্টেম্বরে অনুষ্ঠিত হয়।
২০১৬ সালের ২ জানুয়ারি তিরুবনন্তপুরম সাফ কার্যনির্বাহী কমিটির সভায় ২০১৭ সাফ চ্যাম্পিয়শিপের জন্য বাংলাদেশকে স্বাগতিক হিসাবে নির্বাচন করা হয়। ভারত, মালদ্বীপ ও ভুটান দরপত্র ডাকলেও পরে তারা তা প্রত্যাহার করে নেয়।
এটি বাংলাদেশে অনুষ্ঠিত সাফ চ্যাম্পিয়নশীপের তৃতীয় আসর। এর আগে বাংলাদেশ ২০০৩ সালে দরপত্রে জিতে এবং ২০০৯ সালে দরপত্রে সেমিফাইনাল বিজয়ী হয়ে প্রতিযোগিতার আয়োজন করেছিল।
এ আসরের গ্রুপ নির্ধারণের জন্য লটারির ড্র ১৮ এপ্রিল ২০১৮ তারিখে ঢাকায় অনুষ্ঠিত হয়।
রেফারি
সহকারী রেফারি
স্থানীয় বাংলাদেশ মান সময় অনুসারে ()
২০১৮ সাফ চ্যাম্পিয়নশিপের জন পুরস্কার প্রদান:
ফ্লিটউড ম্যাক

ফ্লিটউড ম্যাক একটি ব্রিটিশ আমেরিকান রক ব্যান্ড যা ১৯৬৭ সালের জুলাই এ লন্ডন এ গঠিত হয় । বিশ্বজুড়ে এই ব্যান্ডের ১০০ মিলিয়নের অধিক রেকর্ড বিক্রি হয়েছে, যা এটিকে সর্বকালের সর্বাধিক বিক্রিত ব্যান্ডের তালিকায় জায়গা করে দিয়েছে । ১৯৯৮ সালে এই ব্যান্ডের কয়েকজন সদস্যকে রক অ্যান্ড রোল হল অফ ফেম এ ভুক্ত করা হয়, এবং সঙ্গীতে তাদের অসাধারণ অবদানের জন্য ব্রিট অ্যাওয়ার্ড দেয়া হয় ।
১৯৭৪ সালে ব্যান্ডের ম্যানেজার ক্লিফর্ড ডেভিস এই ব্যান্ড কে নিজের বলে দাবি করেন এবং 'লেগস' নামক ব্যান্ডের সদস্যদের নিয়োগ করেন  ফ্লিটউড ম্যাক হিসেবে কনসার্ট করার জন্য
নীলগলা ফিদ্দা

নীলগলা ফিদ্দা একটি ছোট্ট পাখি। এই পাখিটি প্যাসারিফর্মিস বর্গের পরিযায়ী পাখি। তবে সাধারণ ভাবে পাখিটিকে ইউরোপর পুরাতন বিশ্বের চুটকি প্রজাতি গোত্রের অন্তর্গভুক্ত বলে মনে করা হয়। ইংরেজি নাম Bluethroat এবং বৈজ্ঞানিক নাম Luscinia svecica।
শরীরের বেশি অংশ ধূসর বর্ণের, স্ত্রী পাখি থেকে পুরুষ পাখিটি বেশি সুন্দর। গলায় যেন তার চারটি রঙের অপূর্ব সমবিন্যাস। দৈর্ঘ্য ১৫ সেমি এবং ওজন মাত্র ১৭ গ্রাম। পুরুষ পাখিটির থুতনি থেকে বুক পর্যন্ত নীল রং ও লালচে ছোপ। ওই রঙের উপস্থিতি অনেকটা মালার মতো। আর স্ত্রী পাখিটির বুকে কিছু সরু নীল দাগ রয়েছে। দীর্ঘ সাদা ভ্রু-রেখা। পুরুষ-স্ত্রী উভয় পাখির চোখ বাদামি। ঠোঁট কালো। মুখ উজ্জ্বল হলুদ। পা ও পায়ের পাতা কালচে-বাদামি। হাওর, বিল বা জলাশয়ের ধারের ঝোপে অথবা নলবনে এরা অন্য পাখিদের সঙ্গে রাত কাটায়। সাধারণত একাকী থাকে। এরা ইউরোপ, আফ্রিকা ও এশিয়ায় বিচরণকারী পাখি।
এ পাখি সাধারণত জলের ধারের তৃণভূমি, ক্ষুদ্র ঝোপ, শীত মৌসুমে উঁচুু ঘাসবন, নলতল, পতিত জমি, স্যাঁতসেঁতে খাদ ও কচুরিপানায় বিচরণ করে। সচরাচর একাকী থাকে। এরা ভূমিতে খাবার খোঁজে। খাবার তালিকায় আছে গুবরে পোকা, শুঁয়ো পোকা, পিঁপড়া, কেঁচো ও অন্যান্য পোকামাকড়।
নেপাল জাতীয় মহিলা ফুটবল দল

নেপাল জাতীয় মহিলা ফুটবল দল হল আন্তর্জাতিক মহিলা ফুটবলে নেপালের প্রতিনিধিত্বকারী অ্যাসোসিয়েশন ফুটবল দল যা নেপালি চিলিস বা নেপালি সিসর্টাস নামেও পরিচিত। দলটি অখিল নেপাল ফুটবল সংঘ কর্তৃক নিয়ন্ত্রিত ও পরিচালিত হয়। দলটি ১৯৮৬ সালে গঠিত হয় এবং একই বছর হংকং এর বিপক্ষে খেলার মাধ্যমে আন্তর্জাতিক অঙ্গনে পা রাখে।
নেপাল মহিলাদের জন্য জাতীয় মহিলা ফুটবল দল ১৯৮০ এর দশকের মাঝামাঝি সময়ে গঠন করে এবং ১৯৮৬ এএফসি মহিলা চ্যাম্পিয়নশিপের মাধ্যমে তাদের আন্তর্জাতিক অভিষেক ঘটে। প্রতিযোগিতার শুরুতে নেপাল তাদের প্রথম আনুষ্ঠানিক আন্তর্জাতিক ম্যাচ ১৯৮৬ সালের ১৪ ডিসেম্বর হংকংয়ের বিরুদ্ধে খেলে যাতে ০-১ গোলে পরাজিত হয়। নেপাল জাতীয় মহিলা দল তিনবার যথাক্রমে ১৯৮৬, ১৯৮৯ এবং ১৯৯৯ সালের এশিয়ান কাপে অংশগ্রহণ করে কিন্ত কোনটিতেই গ্রুপ পর্ব অতিক্রম করতে পারেনি। নেপাল গ্রুপ পর্বে প্রাক্তন চ্যাম্পিয়ন থাইল্যান্ড, ইন্দোনেশিয়া ও হংকং এবং আরও দুটি শক্তিশালী দলের বিপক্ষে খেলে। ফলে নেপাল তিনটি ম্যাচে পরাজিত হয়, দুটির ফলাফল অনিশ্চিত ছিল এবং যখন হংকংয়ের বিপক্ষে ম্যাচ ছিল তখন তারা অবিচলিত হয়ে পড়ে। ১৯৮৯ চ্যাম্পিয়নশিপে নেপাল আবার অংশগ্রহণ করে এবং এবার একই শক্তিশালী দলের বিরুদ্ধে নেপালকে লড়তে হয় শুধু থাইল্যান্ড এর জায়গায় জাপান প্রতিস্থাপিত হয়। নেপাল প্রতিটি ম্যাচে অনেক বড় ব্যবধানে পরাজিত হয় এবং খুব বাজে পয়েন্ট অর্জন করে। এতে সবচেয়ে কম ব্যবধান ছিল হংকংয়ে বিপক্ষে ০-৩ গোলে পরাজিত হওয়া।
নেপাল জাতীয় মহিলা ফুটবল দল নেপাল জাতীয় ফুটবল দলের সাথে যৌথভাবে সর্বাধিক ম্যাচ দশরথ রঙ্গশালা স্টেডিয়াম খেলে থাকে। এই বহুমুখী স্টেডিয়ামটি নেপালের রাজধানী কাঠমুন্ডুর ত্রিপুরেশ্বর এলাকায় অবস্থিত। এর ধারণক্ষমতা প্রায় ২৫,০০০ হাজার এবং এতে বসার আসন রয়েছে ৫.০০০ হাজার। এটি নেপালে বৃহত্তম স্টেডিয়াম। এর নামকরণ করা হয় নেপালের গনতান্ত্রীক আন্দোলনের অন্যতম শহীদ দশরথ চাঁদ এর নামে।
১৩ ফেব্রুয়ারি ২০১৬ তারিখে হালনাগাদ করা হয়েছে।
<nowiki>*</nowiki> "Nepal score always listed first"